laion/Wikipedia-Exotic huggingface dataset:
איך אתם יודעים

איך אתם יודעים (באנגלית: How Do You Know) הוא סרט קומדיה רומנטית משנת 2010 בבימויו של ג'יימס ברוקס ובכיכובם של ריס וית'רספון, פול ראד ואוון וילסון. הסרט מתאר את לבטיה של שחקנית בייסבול המודחת מנבחרת ארצות הברית ובעודה בסערת רגשות נאלצת גם להתלבט בין מערכת יחסים עם שחקן בייסבול נרקיסיסט או עם איש עסקים בצרות. ליסה יורגנסון (ריס וית'רספון) היא כוכבת בייסבול בת 31. ליסה מקבלת את הבשורה על ניפויה מהנבחרת כאשר היא נמצאת בראשיתה של מערכת יחסים עם מאטי ריינולדס (אוון וילסון). ג'ורג' מדיסון (פול ראד) הוא המנהל של חברה בבעלות אביו צ'ארלס (ג'ק ניקולסון), אדם דורסני ובלתי נעים בעליל. הזמנה לחקירה פדרלית שמגיעה אליו פותחת מחול שדים המוביל לניתוקו מהחברה ולפרידתו מבת זוגו. כאשר הוא מובטל ועם איום של תביעה ואף כלא מעל ראשו, מתפתחת מערכת יחסים בין ג'ורג' לליסה, שמושפעת מאוד מהמשברים אליהם נקלעו שניהם. ליסה מגלה שבניגוד למאטי השטחי והממוקד בעצמו, ג'ורג' קשוב ורגיש. העלילה מסתבכת כאשר מאטי מגיע למסקנה שהוא מאוהב בליסה, מה שמוביל אותו לעשות מאמצים ניכרים להשתפר ביחסו אליה, מאמצים שאינם נעלמים מעיניה. ליסה נאלצת לעמוד בהחלטה קשה: האם לבחור במאטי המרוויח מיליוני דולרים בשנה ועושה סקס נהדר אך ששוגה פעם אחר פעם ומשקיע מאמצים כנים לתקן את שגיאותיו, או לעבור לג'ורג' המובטל ושעתידו לא ברור, אך עם זאת רגיש ומקבל אותה כמו שהיא. ג'ורג' מגלה בשלב זה כי מקור התסבוכת אליה נקלע הוא פעילות לא חוקית אשר בוצעה על ידי אביו. היות שאביו הורשע כבר בעבר, ג'ורג' צריך להחליט האם לקחת את האחריות על עצמו ולהסתכן בשנתיים-שלוש בכלא, או להימנע מכך, מה שיוביל כנראה לשליחת אביו ל-25 שנות מאסר, דבר שבגילו המתקדם פירושו כנראה ישיבה בכלא עד לסוף חייו. ג'ורג' מחליט כי במצב העניינים הנוכחי, בו אין מטרה אמיתית לחייו, הוא יעדיף לשבת תקופה קצרה בכלא מאשר לראות את אביו נמק שנים על גבי שנים. לכן אם ליסה לא תיענה לחיזוריו הוא ייקח על עצמו את האחריות לפעילות הפלילית של אביו. במהלך מסיבת יום ההולדת של ליסה אותה ארגן מאטי בדירתו מציע לה מאטי אירוסין, הצעה אותה ליסה מקבלת לאחר התלבטות רבה. בהמשך המסיבה מגיע ג'ורג', לא מספר לליסה על ההחלטה שקיבל, אך מבהיר לה שהוא מעוניין בה כבת זוגו וימתין להחלטתה ברחוב. ליסה מחליטה לדחות את הצעת האירוסין של מאטי ועוזבת אותו לטובת ג'ורג'. אתר האינטרנט הרשמי של איך אתם יודעים "איך אתם יודעים", במסד הנתונים הקולנועיים IMDb (באנגלית) "איך אתם יודעים", באתר נטפליקס "איך אתם יודעים", באתר AllMovie (באנגלית) "איך אתם יודעים", באתר Rotten Tomatoes (באנגלית) "איך אתם יודעים", באתר Box Office Mojo (באנגלית) "איך אתם יודעים", באתר Metacritic (באנגלית) "איך אתם יודעים", באתר אידיבי "איך אתם יודעים", במסד הנתונים הקולנועיים KinoPoisk (ברוסית)
ברקנאים

בַּרְקְנָאִים (שם מדעי: Beryciformes), היא סדרה של דגים ממחלקת מקריני סנפיר החיה בימים עמוקים ברחבי העולם ועולים אל פני המים במשך הלילה. במשפחה זו 7 משפחות ובהם 157 מינים. דגים אלה חיים באוקיינוסים וחיים בתהומות רוב שעות היום. הם בעלי גולגולת גדולה ובעלת צורה מוזרה, עיניים בוהקות, סנפירי גחון נוקשים וקשקשים חזקים. רובם בעלי צבעים חיוורים, לבנים או אדומים. לחלקם ישנם גם "פנסים" באזור ראשם. מינים אלה חיים הרחק מהיבשה, אך לעיתים מגיעים לחופים שונים בלילות. הם חיים בעיקר באזורים סלעיים. סדרה ברקנאים (Beryciformes) תת-סדרה Berycoidei משפחה Berycidae תת-סדרה Holocentroidei משפחה בַּרְקָנִיִּים (Holocentridae) - לעיתים משויכת לסדרה עצמאית תת-סדרה Trachichthyoidei משפחה פָּנָסִיִּים (Anomalopidae) משפחה ניבני התהומות (Anoplogastridae) משפחה Diretmidae משפחה מגינוניים (Monocentridae) משפחה צִנְּתָנִיִּים (Trachichthyidae) ניבן התהומות אננסון מדיה וקבצים בנושא ברקנאים בוויקישיתוף ברקנאים, באתר ITIS (באנגלית) ברקנאים, באתר NCBI (באנגלית) ברקנאים, באתר Animal Diversity Web (באנגלית) ברקנאים, באתר האנציקלופדיה של החיים (באנגלית) ברקנאים, באתר GBIF (באנגלית) ברקנאים, במילון אבניאון
הקורפוס התשיעי (ורמאכט)

הקורפוס ה-9 (בגרמנית: IX. Armeekorps) היה קורפוס של הוורמאכט שלחם במלחמת העולם השנייה. הקורפוס הוקם בקאסל ב-1 באוקטובר 1934, וכמפקדו הראשון מונה פרידריך דולמן. במהלך המערכה בפולין שהה הקורפוס בחזית המערבית, כחלק מהארמייה הראשונה. במהלך המערכה על צרפת לחם הקורפוס בתחילה כחלק מהארמייה השישית במסגרת קבוצת ארמיות B, ולאחר מכן לחם הקורפוס במהלך מבצע אדום כחלק מהארמייה השנייה במסגרת קבוצת ארמיות A. במהלך מבצע ברברוסה לחם הקורפוס כחלק מהארמייה הרביעית, והשתתף בקרב סמולנסק, ובקרב על מוסקבה, ובבלימת מתקפת הנגד הרוסית סביב מוסקבה, לחם הקורפוס כחלק מארמיית הפאנצר הרביעית. הקורפוס לחם בקרבות השונים בגזרה המרכזית, ובסוף המלחמה לחם בקרבות בפרוסיה המזרחית. גנרל חיל התותחנים פרידריך דולמן (1 באוקטובר 1934 - 25 באוגוסט 1939) גנרל חיל הרגלים הרמן גייר (25 באוגוסט 1939 - 31 בדצמבר 1941) גנרל חיל הרגלים הנס שמידט (31 בדצמבר 1941 - 15 באוקטובר 1943) גנרל חיל הרגלים אריך-היינריך קלסנר (15 באוקטובר 1943 - 5 בדצמבר 1943) גנרל חיל התותחנים רולף ווטמן (5 בדצמבר 1943 - 20 באפריל 1945) גנרל לוטננט הרמן הוהן (20 באפריל 1945 - 8 במאי 1945) במהלך המערכה על צרפת ועל ארצות השפלה כלל הקורפוס את היחידות הבאות: הדיוויזיה ה-15 הדיוויזיה ה-205 בתחילת מבצע ברברוסה כלל הקורפוס את היחידות הבאות: הדיוויזיה ה-137 הדיוויזיה ה-263 הדיוויזיה ה-292 הקורפוס ה-9 באתר lexikon-der-wehrmacht (בגרמנית)
בית הקברות עדן ממוריאל פארק

בית הקברות עדן ממוריאל פארק (באנגלית: Eden Memorial Park Cemetery; גן הזיכרון עדן) הוא בית קברות יהודי נודע בלוס אנג'לס שבקליפורניה שבו קבורים יהודים רבים מאנשי תעשיית הבידור האמריקאית. בית הקברות ממוקם בשדרות ספולבדה 11500, במיסיון הילס, עמק סן פרננדו שבלוס אנג'לס. בין הקבורים בו: מיצי גרין (אנ'), גראוצ'ו מרקס, סם ג'אפה, דון דיאמונד (אנ'), פיל פוסטר (אנ'), לני ברוס, לארי די. מן (אנ'), הארווי למבק (אנ') ומו"לית המולטימדיה לילדים ג'ודית לאב כהן. בית הקברות עדן ממוריאל פארק, באתר "Find a Grave" (באנגלית)
בית הקברות הילסייד ממוריאל פארק

בית הקברות הילסייד ממוריאל פארק (באנגלית: The Hillside Memorial Park; גן הזיכרון מורד הגבעה) הוא בית קברות יהודי בקלבר סיטי (אנ') שבמחוז לוס אנג'לס, קליפורניה. בית הקברות ידוע בשל מצבת קברו המיוחדת של אל ג'ולסון המצויה בו, חלקת הקבר תוכננה בידי הארכיטקט פול ויליאמס (אנ') והיא כוללת אנדרטה וכיפה על עמודים המוצבים כולם בראש גבעה מעל מפל מים הנראה למרחקים. בבית הקברות קבורים יהודים רבים מאנשי תעשיית הבידור האמריקאית ובהם: ג'ק בני, הנרי ברגמן (אנ'), הגיטריסט מייק בלומפילד, בן בלו (אנ'), ריצ'רד ברוקס, אדי קנטור, נל קרטר, ג'ף צ'נדלר, סיד צ'ריס, האחים ג'וליוס ופיליפ אפשטיין, המאפר מקס פקטור ובנו מקס פקטור ג'וניור (אנ'), ארתור פריד, פריץ פרילינג, המלחין ג'רי גולדסמית', מרק גודסון (אנ'), אידי גורמה, שחקן הבייסבול האנק גרינברג, רות הנדלר, מו הווארד, מייקל לנדון, לנרד נימוי, סוזאן פלאשט, דברה ראפין, ג'רי רובין, הארכיטקט ג'וליוס שולמן (אנ'), דינה שור, לו וסרמן (אנ'), אהרון ספלינג, שלי וינטרס, ויק מורו, דן ליגנט, לואי ניי (אנ'), קוני סויר, סורל בוק (אנ'), דיק שון (אנ'), פרנק בנק (אנ'), מונטי הול, טום פוסטון (אנ'), טוני מרטין (אנ'), ג'ון בלייפר (אנ'), הארי סוקמן (אנ'), שלדון אולמן (אנ') ורבים אחרים. מדיה וקבצים בנושא בית הקברות הילסייד ממוריאל פארק בוויקישיתוף אתר האינטרנט הרשמי של בית הקברות הילסייד ממוריאל פארק (באנגלית) בית הקברות הילסייד ממוריאל פארק, ברשת החברתית אינסטגרם בית הקברות הילסייד ממוריאל פארק, באתר "Find a Grave" (באנגלית)
יעקב הרוזן

יעקב הרוזן (רֶזניק) (א' באלול תרנ"ט, 7 באוגוסט 1899 – 16 בפברואר 1977) היה היסטוריון, סופר ומחנך, חוקר בולט בתחום תולדות ההתיישבות היהודית בגליל ובתולדות האנוסים. פרסם חיבורים על דון יוסף נשיא ודונה גרציה. הרוזן נולד במטולה. הוריו היו אליעזר רזניק, עולה מנבהרדק, שסלל את מסילות הרכבת מיפו לירושלים, וחיה בת יצחק משה קרונשטאדט. אביו שימש תחילה כחקלאי בזכרון יעקב, וכשהוקמה המושבה מטולה עבר להתגורר בה והיה מחלוצי עבודת האדמה במטולה. יעקב למד בבית-הספר העממי במטולה ובגימנסיה "הרצליה" בתל אביב וכשפרצה מלחמת העולם הראשונה חזר לכפרו. באותה תקופה ערך ועד המושבה חיפושים אחר יוסף לישנסקי, יליד מטולה, שהיה פעיל במחתרת ניל"י - עקב פניית ועד זכרון יעקב שאויים על ידי מפקדת הצבא הטורקי, הנער יעקב נשלח לחיפושים אך הוא הוליכם שולל לבל ימצאו את לישנסקי. לאחר שגילו כמה טעויות שעשה הוא נשלח למאסר, אך שוחרר במהרה ונשלח לכפר גלעדי לשמור על רכושם של חברי השומר שנאסרו. לאחר המלחמה שב ללימודיו בגימנסיה. כשהחלו ההתקפות הערביות על תל-חי בשנת ה'תרע"ט נשלח להגן על הגליל העליון יחד עם חבריו פסח ליפובצקי וסימקין. כשנפלה תל-חי ופונה הגליל העליון נשלח להגן על המושבה שרונה שבגליל התחתון. הוא החל לפרסם את רשימותיו בעיתון הארץ למשך כמה שנים ועבד כמורה עברי בבית-הספר של כי"ח בביירות, שם נפגש עם המלך פייצל ואז פוטר מתפקידו. ב-1925 נסע להיות מורה עברי בבולגריה, הוא מונה לראש הסתדרות המורים, ערך עיתון והקים הוצאת-ספרים עברית. שם נתמנה לחבר מזכירות הקונגרס הציוני. ב-1929 נסע ללמוד משפטים בפריז שבצרפת וב-1933 קיבל תואר מוסמך למדעי המשפט. ב-1936 נבחר לנשיא הסתדרות המורים היהודים, נשיא מועדון בני ארץ ישראל, ויו"ר חוג הנוער הלאומי היהודי בפריז. היה נשוי לשושנה, אחות בריאות הציבור בירושלים. ב-1933 פרסם את מאמרו הראשון בעיתון הצרפתי "מרקורי די פראנס" בו מתח ביקורת על שלטון המנדט וזכה לתגובת הנציב הצרפתי בסוריה. הוא למד לתואר ד"ר להיסטוריה והכין את ספרו על "דונה גרציה" בו הוכיח שהמלך קארל החמישי שנודע כאנטישמי, ניהל את חשבונו בבנק מנדס שהיה בבעלות יהודים אנוסים ושדונה גרציה מנדס הקלה את יחסו. עוד חשף שהחוזה בין טורקיה לצרפת שנחתם ב-1569 נכתב בעברית. ב-1939 פרסם את ספרו "ארץ ישראל וארצות הברית של ערב" ובא במגע עם מדינאים צרפתים. בספטמבר באותה שנה הוציא את ספרו "מדיניותה של הציונות בעולם ובמזרח הקרוב". בתש"ט הוציא קובץ ספרותי בשם "האופק". דונה גרציה, ומדינת היהודים בטבריה שבגליל. ארץ ירדן וחרמונים, פרקים נשכחים מתולדות עמק החולה וביצות עמק הירדן. באפק הסוער - בעיות ודמויות: ספרות ומספרים על "הסיבוב השני". דון יוסף נשיא: נסיך נקסוס, מושל האיים ושליט הים התיכון - גדולי ישראל. דון יוסף נשיא: נסיך נקסוס, מושל האיים ושליט הים התיכון. חזון ההתנחלויות בגליל, תולדות המושבות ראש פינה, יסוד המעלה, משמר הירדן, עין זיתים, מחניים ומטולה. ארץ ישראל וארצות הברית של ערב. מדיניותה של הציונות בעולם ובמזרח הקרוב. מטולה, סיפור ייסודה של מטולה מראשיתה וסיפור מייסדיה. קובץ זיכרון, לזכר הסופר והעיתונאי שלום בן ברוך. דוד תדהר (עורך), "יעקב הרוזן", באנציקלופדיה לחלוצי הישוב ובוניו, כרך ד (1950), עמ' 1658 יעקב הרוזן (1899-1977), דף שער בספרייה הלאומית קבר שושנה הרוזן, באתר הר הזיתים
בית הקברות בית שלום (מזרח לוס אנג'לס)

בית הקברות בית שלום במזרח לוס אנג'לס (באנגלית: Home of Peace Cemetery) הוא בית קברות יהודי בלוס אנג'לס שבקליפורניה, ארצות הברית. בית הקברות ממוקם בשדרות ויטייר (אנ') במזרח לוס אנג'לס, בשדרות אלו ממוקמים שני בתי קברות יהודיים נוספים: בית הקברות בית ישראל ובית הקברות הר ציון. בית הקברות הוא השני מבין בתי הקברות היהודיים שהוקמו בלוס אנג'לס, הוא נבנה ב-1901 על קרקע בשטח 30 דונם שתרם קספר כהן. נקברו בבית הקברות מספר רבנים מפורסמים כמו גם ידוענים מתעשיית הבידור האמריקאית, בהם: פאני ברייס, הבנקאי ואיש העסקים הרמן הלמן (אנ'), קורלי הווארד, שמפ הווארד, קארל למל האב וקארל למל (הבן), המפיק לואי ב. מאייר מייסד MGM, כרמל מאיירס (אנ'), מארק סנדריץ' (אנ'), ג'וזף מל (אנ') והאחים: סם, הארי וג'ק וורנר (האחים וורנר). אתר האינטרנט הרשמי של בית הקברות בית שלום (באנגלית) בית הקברות בית שלום, באתר "Find a Grave" (באנגלית)
צלופחי ביצות

צלופחי ביצות או סינברנכאים (שם מדעי: Synbranchiformes) היא סדרת דגים ממחלקת מקריני סנפיר, החיים במים מתוקים באזורים טרופיים באמריקה הדרומית, אפריקה דרום-מזרח אסיה ואוסטרליה. יצורים אלה אינם צלופחים אמיתיים ושייכים לקבוצה שונה - אקנתופטריגי (Acanthopterygii), הקרובה יותר לדקראים ולעוקצנוניים (Gasterosteiformes). עם זאת הם בעלי מבנה גוף נחשי ובעלי קשקשים גחוניים קטנים ולסתות מוארכות מעט. דגים אלו חיים באזורי ביצות, מערות ובמים מליחים וכמה מינים חיים בחופים טרופיים. הם יכולים לנשום אוויר כשאין להם ברירה, על ידי שלפוחית ריאות שיש להם בקצה גופם. חלק מדגי הסדרה, כגון צלופח האש, משמשים כדגי נוי נפוצים. סדרה צלופחי ביצות (Synbranchiformes) תת-סדרה Synbranchoidei משפחה צלופחים ביצתיים (Synbranchidae) סוג ומין יחיד Macrotrema caligans סוג Monopterus - בו המין מונופטרוס קוצ'יה סוג Ophisternon סוג Synbranchus תת-סדרה Mastacembeloidei משפחה Chaudhuriidae סוג ומין יחיד Bihunichthys monopteroides סוג Chaudhuria סוג Chendol סוג ומין יחיד Garo khajuriai סוג ומין יחיד Nagaichthys filipes סוג Pillaia סוג ומין יחיד Pillaiabrachia siniae משפחה צלופחים קוצניים (Mastacembelidae) סוג Macrognathus סוג Mastacembelus סוג ומין יחיד Sinobdella sinensis מדיה וקבצים בנושא צלופחי ביצות בוויקישיתוף צלופחי ביצות, באתר אנציקלופדיה בריטניקה (באנגלית) צלופחי ביצות, באתר ITIS (באנגלית) צלופחי ביצות, באתר NCBI (באנגלית) צלופחי ביצות, באתר Animal Diversity Web (באנגלית) צלופחי ביצות, באתר האנציקלופדיה של החיים (באנגלית) צלופחי ביצות, באתר GBIF (באנגלית) לקסיקון דביר לזואולוגיה מאת מנחם דור עמוד 441
אליפות אירופה באתלטיקה באולם 2015

אליפות אירופה באתלטיקה באולם ה-33 התקיימה בין התאריכים 5 במרץ ו-8 במרץ 2015 ב-O2 ארנה בפראג. באליפות השתתפו 614 אתלטים מ-49 מדינות. רוסיה זכתה באליפות לאחר שספורטאיה זכו ב-6 מדליות זהב ו-2 מדליות כסף. בריטניה זכתה במספר המדליות הרב ביותר (9): 2 מדליות זהב, 4 מדליות כסף ו-3 מדליות ארד. החפרפרת הקטנה נבחרה להיות סמל התחרות. במהלך האליפות נקבע שיא אירופה חדש אחד, נקבעו ארבעה שיאי אליפות חדשים ונקבעו 35 שיאים לאומיים חדשים. קתרינה ג'ונסון-תומפסון (בריטניה בריטניה), זכתה במדליית זהב בקרב חמש, עם התוצאה השנייה בטיבה בכל הזמנים ובשיא אליפות חדש של 5,000 נקודות. דילן בורלה (בלגיה בלגיה), זכה בשתי מדליות, זהב וכסף. מדליית זהב בריצת שליחים 4X400 מטר ובשיא אירופה חדש של 3:02.87 דקות ומדליית כסף בריצת 400 מטר. פאבל מסלק (צ'כיה צ'כיה), זכה בשתי מדליות, זהב וארד. מדליית זהב בריצת 400 מטר בשיא אליפות חדש של 45.33 שניות ומדליית ארד בריצת שליחים 4X400 מטר בשיא לאומי חדש. רנו לאבילני (צרפת צרפת), זכה במדליית זהב בקפיצה במוט, בפעם הרביעית ברציפות ובשיא אליפות חדש של 6.04 מטר. חנה קנייזבה-מיננקו זכתה במדליית ארד בקפיצה משולשת בשיא ישראלי חדש באולם של 14.49 מטר. כבר בשלב המוקדמות היא קבעה שיא ישראלי חדש באולם של 14.40 מטר. דונלד סנפורד קבע בשלב המוקדמות את התוצאה המהירה באליפות 46.81 שניות. בשלב חצי הגמר הוא פסל.. אולגה לנסקי סיימה במקום 29 בריצת 60 מטר בשיא אישי חדש של 7.51 שניות.. מעיין שחף סיימה במקום 15 בתוצאה של 1.87 מטר. מדיה וקבצים בנושא אליפות אירופה באתלטיקה באולם 2015 בוויקישיתוף אתר האינטרנט הרשמי של אליפות אירופה באתלטיקה באולם 2015 תוצאות התחרות באתר התאחדות האתלטיקה האירופית אורן קורנפלד‏, אליפות אירופה באולם: מדליית ארד לחנה קנייזבה, שקבעה 14.49 - וואלה ספורט, באתר וואלה, 8 במרץ 2015 אורי טלשיר, דונלד סנפורד נפסל בחצי גמר אליפות אירופה באולמות, באתר הארץ, 6 במרץ 2015 אורי טלשיר, שיא ישראלי באולם לחנה קנייזבה-מיננקו, העפילה לגמר אליפות אירופה, באתר הארץ, 7 במרץ 2015
צלופחים קוצניים

צלופחים קוצניים (שם מדעי: Mastacembelidae) היא משפחה של דגים מסדרת צלופחי ביצות וממחלקת מקריני סנפיר, החיים במים מתוקים באזורי ביצות טרופיים באפריקה דרום-מזרח אסיה ואוסטרליה. הם אינם קרובים לצלופחים האמיתיים. דגים אלה מזכירים מעט נחשים בעלי סנפירים גדולים וקוצניים ליד הזנב ושאר הגוף חלק ורירי. הלסת פונה למטה ויש 2 נחיריים בולטים. הם יכולים להגיע לאורך 1 מ'. דגים אלו חיים באזורי ביצות, מערות ובמים מליחים וכמה מינים חיים בחופים טרופיים. הם יכולים לנשום אוויר כשאין להם ברירה, על ידי שלפוחית ריאות שיש להם בקצה גופם. חלקם גם נכנסים לתרדמת קיץ בעת התייבשות ביצות ומקיצים כשהחורף חוזר. חלק מדגי הסדרה הם דגי נוי נפוצים כמו צלופח האש. חלקם הם גם דגי מאכל. משפחה צלופחים קוצניים (Mastacembelidae) סוג Macrognathus סוג Mastacembelus - בו המין צלופח אש סוג ומין יחיד Sinobdella sinensis מדיה וקבצים בנושא צלופחים קוצניים בוויקישיתוף צלופחים קוצניים, באתר ITIS (באנגלית) צלופחים קוצניים, באתר NCBI (באנגלית) צלופחים קוצניים, באתר Animal Diversity Web (באנגלית) צלופחים קוצניים, באתר האנציקלופדיה של החיים (באנגלית) צלופחים קוצניים, באתר GBIF (באנגלית)
בית הקברות מאונט סיני

בית הקברות מאונט סיני (באנגלית: Mount Sinai Memorial Parks and Mortuaries, גני הזיכרון הר סיני) הוא בית הקברות היהודי הגדול ביותר בקליפורניה, מקום מנוחתם האחרונה של יהודים רבים מאנשי תעשיית הבידור האמריקאית. בית הקברות בבעלותה ובניהולה של הקהילה הקונסרבטיבית ב"סיני טמפל" (אנ') שבלוס אנג'לס. בין הידוענים הקבורים בבית הקברות: אנטון ילצ'ין, ברנדון טרטיקופף (אנ'), בוב סאגט, הלל סלובק, סידני סקולסקי (אנ'), פיל סילברס, טיבור רובין, מארק רובסון (אנ'), העיתונאי דניאל פרל, לאונרד כצמן, ג'ק קלוגמן, המתמטיקאי סולומון גולומב, בוני פרנקלין, טוטי פילדס (אנ'), פריץ פלד (אנ'), נורמן פל, קאס אליוט, לי ג'יי. קוב, סיד סיזר, שרה בֶּרנר (אנ'), הרשל ברנרדי, דני ארנולד (אנ'), ונדי ג'ו ספרבר (אנ'), מרטין כהן (אנ'), קלודט נווינס (אנ'), ג'ון לארץ' (אנ'), דיק טופלד (אנ') ורבים אחרים. מדיה וקבצים בנושא בית הקברות מאונט סיני בוויקישיתוף אתר האינטרנט הרשמי של בית הקברות מאונט סיני (באנגלית)
המוזיאון היהודי של יוון

המוזיאון היהודי של יוון (יוונית: Εβραϊκό Μουσείο της Ελλάδος) נמצא במרכז העיר אתונה. הוא נוסד בשנת 1977, והוא נמצא בבניין ובו שלוש קומות של מוצגים מוזיאוניים המתארים את קהילת יהדות יוון לאורך הדורות. בקומה התחתונה קיים שחזור של בית הכנסת של פטרס. הקומה העליונה מוקדשת לתיאור שואת יהודי יוון וחסידי אומות העולם מיוון. אגודת הידידים של המוזיאון היהודי של יוון (Association of Friends of the Jewish Museum of Greece) נוסדה בשנת 1981, וכללה בעיקר מבני קהילות אתונה וסלוניקי. הפריטים שהוצגו במוזיאון בתחילה היו ברובם חפצי נוי ותכשיטים שהוחרמו במהלך הכיבוש הבולגרי של תראקיה היוונית, והוחזרו לקהילה היהודית על ידי ההנהגה הקומוניסטית של בולגריה. בשנת 1997 נרכש עבור המוזיאון מבנה חדש, בעזרתו של משרד התרבות היווני. מדיה וקבצים בנושא המוזיאון היהודי של יוון בוויקישיתוף אתר האינטרנט הרשמי של המוזיאון היהודי של יוון (באנגלית וביוונית)
מורפיזם סופי

בגאומטריה אלגברית, מורפיזם סופי בין יריעות אפיניות הוא מורפיזם דומיננטי f : X → Y {\displaystyle f:X\to Y} שהמשיכה לאחור שלו f ∗ : A ( Y ) → A ( X ) {\displaystyle f^{*}:A(Y)\to A(X)} הופכת את חוג הקואורדינטות A ( X ) {\displaystyle A(X)} של X להרחבת חוגים שלמה של A ( Y ) {\displaystyle A(Y)} . כיוון שסופיות היא תכונה מקומית, ניתן להרחיב את ההגדרה גם ליריעות כלליות: מורפיזם f : X → Y {\displaystyle f:X\to Y} הוא סופי אם יש ל־Y כיסוי פתוח על ידי יריעות אפיניות V i {\displaystyle V_{i}} כך שלכל i f − 1 ( V i ) = U i {\displaystyle f^{-1}(V_{i})=U_{i}} היא יריעה אפינית והצמצום של f לUi הוא מורפיזם סופי בין יריעות אפיניות. תכונת הסופיות באה לתאר מורפיזם שהסיבים שלו הם סופיים והנקודות בהם אינן יכולות "להיעלם במפתיע" כשעוברים ברציפות בין הסיבים. באמצעות מושג המורפיזם הסופי ניתן לנסח את משפט הנורמליזציה של נתר באופן גאומטרי: לכל יריעה אפינית אי־פריקה יש מורפיזם סופי ממנה למרחב אפיני, ובדומה לכל יריעה פרויקטיבית אי־פריקה יש העתקה סופית ממנה למרחב פרויקטיבי. סופיות היא תכונה מקומית. כל מורפיזם סופי הוא על. הרכבת מורפיזמים סופיים היא מורפיזם סופי. מורפיזם סופי הוא העתקה סגורה. אם f : X → Y {\displaystyle f:X\to Y} מורפיזם סופי אז הממד של X שווה לממד של Y. ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
חניתאים

חניתאים (שם מדעי: Beloniformes) הם סדרה של דגים קטנים עד בינוניים בגודלם, מקבוצת הכליל גרמיים. דגים אלה חיים ברובם הגדול בים הפתוח, למרות שכמה מינים חיים במים מתוקים. הם בעלי גופים דקים ומוארכים ולחלקם לסתות ארוכות עם שיניים חדות. הם ניזונים מאצות, פלנקטון או יצורי ים כמו סרטנים ודגים אחרים. לחניתאים לסתות מוארכות בחלקם ואצל חלקם ישנה לסת מוארכת תחתונה כשהרגילה באורך רגיל. הקשקשים שלהם קנים ואפורים או שקופים, מה שעוזר בהסוואה. כמו כן הדגים המרחפים שייכים לסדרה זו ובעלי כנפיים העוזרות להם לעופף במהירות כדי להימלט מטורפיהם. ארזניתיים (Adrianichthyidae) שפודניים (Belonidae) דאוניים (Exocoetidae) חַד לִסְתִּיִּים (Hemiramphidae) רמחניים (Scomberesocidae) Zenarchopteridae מדיה וקבצים בנושא חניתאים בוויקישיתוף חניתאים, באתר ITIS (באנגלית) חניתאים, באתר NCBI (באנגלית) חניתאים, באתר Animal Diversity Web (באנגלית) חניתאים, באתר האנציקלופדיה של החיים (באנגלית) חניתאים, באתר GBIF (באנגלית)
אדואליזם

אדואליזם (בצרפתית: Adualisme; העדר שניוּת) הוא מונח בפסיכולוגיה המתאר את השלב בהתפתחותו הפסיכולוגית של ילד שבו אינו מסוגל עדיין להבחין בקיומן הנפרד של שתי ישויות ויותר. בשלב זה עדיין אין הילד חווה את ה"אני" ואת כל השאר בצורה מובחנת. המונח נטבע בידי הפסיכולוג ג'יימס מרק בולדווין, ופותח מאוחר יותר בידי ז'אן פיאז'ה. פיאז'ה הגדיר צורות שונות של אדואליזם שנעלמות בשלבים שונים בחיי הילד. ז'אן פיאז'ה, תפיסת העולם של הילד, מאנגלית: אליהו פורת, תל אביב: ספריית פועלים, 1966. (ראו בעיקר עמ' 34 ואילך) ערך זה הוא קצרמר בנושא חינוך ובנושא פסיכולוגיה. אתם מוזמנים לתרום לוויקיפדיה ולהרחיב אותו.
דגי-חשמל טרופיים

דגי-חשמל טרופיים או דגי סכין אמריקאים (שם מדעי: Gymnotiformes) היא סדרה של דגי גרם מקבוצת הכליל גרמיים החיים בנהרות וביצות באמריקה הדרומית. אלו דגי חשמל בעלי סנפירים קטנים וזנב ארוך המסתיים בקצה חד ומזכיר צורת סכין. אין להם כלל סנפירי גב או גחון והלסתות קטנות, מוארכות ובעלות שיניים מועטות. במקום אלה הם מהממים את טרפם בחשמל שהם מפיקים מגופים מאירים בצידי גופם. הקטלני שבדגים אלה הוא צלופח חשמלי שאיננו צלופח ויכול להפיק חשמל בעוצמה של 600 ואט. זהו גם הגדול שבבני הסדרה והוא יכול להגיע לאורך 2 מטר ולשקול מעל 20 ק"ג. דגים אלה חיים בנהרות כמו האמזונאס והאורינוקו והם כמעט עיוורים. הם משתמשים בחשמל כדי לבנות להם מפה של סביבתם בדומה לכרישים. כמו כן חלקם יכולים לנשום אוויר. סדרה דגי-חשמל טרופיים (Gymnotiformes) תת-סדרה Gymnotoidei משפחה דגי סכין עירומים (Gymnotidae) תת-סדרה Sternopygoidei על-משפחה Rhamphichthyoidea משפחה רמפיקתיים (Rhamphichthyidae) משפחה היפופימיים (Hypopomidae) על-משפחה Apteronotoidea משפחה סטרנופיגיים (Sternopygidae) משפחה אפטרונוטיים (Apteronotidae) דגי חשמל צלופח חשמלי מדיה וקבצים בנושא דגי-חשמל טרופיים בוויקישיתוף דגי-חשמל טרופיים, באתר ITIS (באנגלית) דגי-חשמל טרופיים, באתר NCBI (באנגלית) דגי-חשמל טרופיים, באתר Animal Diversity Web (באנגלית) דגי-חשמל טרופיים, באתר האנציקלופדיה של החיים (באנגלית) דגי-חשמל טרופיים, באתר GBIF (באנגלית)
יחסי קובה–קפריסין

יחסי קובה–קפריסין הם היחסים הדיפלומטיים בין רפובליקת קפריסין לבין הרפובליקה של קובה. קפריסין מיוצגת בקובה באמצעות שגרירות בהוואנה, וקובה מיוצגת בקפריסין באמצעות שגרירות בניקוסיה. היחסים בין שתי המדינות כוננו ב-22 בנובמבר 1960. ב-28 בספטמבר 2009, נשיא רפובליקת קפריסין, דימיטריס כריסטופיאס, ביקר באופן רשמי בקובה יחד עם שר החוץ, מרקוס קיפריאנו (אנ'), שר המסחר, התעשייה והתיירות, אנטוניס פסקלידס (אנ') ודובר הממשלה, סטפנוס סטפאנו. באותו יום, בארמון המהפכה, הנשיא הקובני ראול קסטרו העניק לנשיא קפריסין, דימיטריס כריסטופיאס את מדליית חוסה מארטי. באותו יום, נפתחה גם שגרירות קפריסין בהוואנה. ב-29 בספטמבר, נאם נשיא קפריסין באוניברסיטת הוואנה. ב-26 בספטמבר 2015, נפתחה תערוכה בשגרירות קובה בניקוסיה לכבוד 55 שנים ליחסים בין שתי המדינות. הטבלה הבאה מציגה את יחסי המסחר בין שתי המדינות בשנים 2009–2013: החל מה-25 בינואר 2013, השגריר הקובני בקפריסין, הוא אראמיס פואנטה הרננדז. השגריר הקפריסאי בקובה הוא איאקובוס גירגוסיאן. משרד החוץ של הרפובליקה של קפריסין חתמה על הסכמים בין שתי המדינות(הקישור אינו פעיל) Embassy of the Republic of Cyprus in Cuba - Embassy WorldWide, www.embassy-worldwide.com Embassy of Cuba in Cyprus, cuba.visahq.com Cyprus' Foreign Minister Markos Kipryanou is arrive to Cuba, Cuba Headlines Embassy of Cuba in Cyprus, Embassy of Cuba in Cyprus - IN NICOSIA, CEREMONY TO COMMEMORATE THE 55 ANNIVERSARY OF THE ESTABLISHMENT OF DIPLOMATIC RELATIONS BETWEEN CUBA AND CYPRUS., www.cubadiplomatica.cu (ארכיון) Home | Famagusta Gazette Online | Breaking News, Cyprus Issues, Weather, famagusta-gazette.com (ארכיון) Presidency of the Republic of Cyprus - Speeches and Statements of the President, www.presidency.gov.cy (ארכיון) Cyprus opens Embassy in Cuba - Lawyers in Cyprus | Cyprus Law Portal, www.lawyersincyprus.com (ארכיון) Cyprus News Agencyhttps://lplawyersfirm.com/: News in English, 09-09-28, www.hri.org MINISTRY OF ENERGY. COMMERCE. INDUSTRY AND TOURISM, CYPRUS - CUBA TRADE RELATIONS (באנגלית) (ארכיון) MINISTRY OF FOREIGN AFFAIRS - News - The President of the Republic received the credentials of the new Ambassador of the Republic of Cuba, www.mfa.gov.cy(הקישור אינו פעיל) Embassy of Cuba in Nicosia, Cyprus, www.embassypages.com Ambassade de Chypre à La Havane, Cuba, www.embassypages.com MINISTRY OF FOREIGN AFFAIRS - Cyprus Diplomatic Missions Abroad https://lplawyersfirm.com/- SAINT VINCENT AND THE GRENADINES, egovt-cy.org (ארכיון)
זאוסאים

זאוסאים (שם מדעי: Zeiformes) היא סדרת דגים ממחלקת מקריני סנפיר בעלי גוף צר וגבוה החיים בעומק בימים שונים ורבים מהם הם דגי מאכל. קיימים 33 מינים ב-7 משפחות. מבנה גופם של דגים אלה הוא דק אבל מוגבה. הם בעלי לסת קצרה הפונה למעלה וגולגולת שטוחה. הסנפיר הגבי הוא קוצני ובעל כמה סנפירים היוצאים ממנו וגם הזנב קוצני. הם חיים רוב הזמן בעומקים. אורכם משתנה בין 43 ס"מ ל-90 ס"מ. סדרת זאוסאים (Zeiformes) משפחה Cyttidae משפחה Grammicolepididae משפחה Oreosomatidae משפחה Parazenidae משפחה מוריגניים (Zeidae) משפחה Zenionidae (ייתכן שקרויה Macrurocyttidae) משפחת הכופיתיים (Caproidae) שויכה בעבר לזאוסאים אך כיום משויכת לסדרת הדקראים. מוריגן הכתם מדיה וקבצים בנושא זאוסאים בוויקישיתוף זאוסאים, באתר ITIS (באנגלית) זאוסאים, באתר NCBI (באנגלית) זאוסאים, באתר Animal Diversity Web (באנגלית) זאוסאים, באתר האנציקלופדיה של החיים (באנגלית) זאוסאים, באתר GBIF (באנגלית)